kardosdrur/scandi-wiki huggingface dataset:
Australske Plade

Den Australske Plade, er den tektoniske plade som bl.a. omfatter Australien. Den Australske Plade fusionerede for 50-55 mio. år siden med den Indiske Plade og skabte den Indo-Australske Plade.

Pladetektonik
Tacoma Narrows

Tacoma Narrows, er et smalt stræde, som deler byen Tacoma. De to bydele forbindes af Tacoma Narrows-broen. 

Strædet er en del af Puget Sound, beliggende i staten Washington, USA.

 

 
Stræder (farvand)
Washington (delstat)
Bølle (uromager)

En bølle er en brutal uromager.

Betegnelsens oprindelse
I midten af 1880'erne holdt en bande af unge læredrenge m.m. til ved et moseområde ved Jægersborg ,kaldet "Skodsborg",nord for København. Foruden at begå tyverier havde de fornøjelse af at overfalde sagesløse personer og lave anden ballade (heriblandt at stjæle hatte) på forlystelsesstedet Grøndalshuset i Charlottenlund. Banden mødtes på et sted, som hedder Bøllemosen (opkaldt efter planten Mose-Bølle, der som det eneste sted på Sjælland vokser der), og de kaldte sig derfor Bøllesjakket eller Bølleforeningen, hvorfor medlemmerne kaldtes bøller. Betegnelsen bølle blev siden sommeren 1885 alment brugt om personer, der udøver vold mod sagesløse. 

En lov om vold mod sagesløse fra 1897 kaldtes Bølleloven.

Kilder 
http://runeberg.org/salmonsen/2/4/0469.html Bølle i Salmonsens
Ord og vendinger
Stereotyp
Vølse

Vølse er et afskåret og tørret hestelem, anvendt som fallossymbol (ordet vølse er faktisk etymologisk relateret til ordet fallos).
Dette skal symbolisere Frej og Freja (gudinde) fra den nordiske mytologi.

Asa- og vanetrosamfundet Forn Siðrs medlemsblad hedder Vølse (tidsskrift).

Referencer

Eksterne henvisninger 
 Völsa þáttr, "Fortællingen om Vølse" på Heimskringla.no i to danske foruden den norrøne version

Nordisk mytologi
Nøbbet Kirke

Nøbbet Kirke, som ligger nord for landsbyen Nøbbet i Nøbbet Sogn på Lolland, er opført i 1908.

Galleri

Eksterne kilder/henvisninger 
 Byggeår for kirker 
 Nøbbet Kirke hos KortTilKirken.dk

Kirker i Lolland Kommune
Kirker i Lolland-Falsters Stift
Kirker i Maribo Amt
Nutiden

Nutiden er den tid, som opfattes direkte, i modsætning til fortiden, der erindres, og fremtiden, som man tænker sig til. Nutiden opfattes ofte som et punkt i tid og rum.

Filosoffen og kirkefaderen Augustin har i sine bekendelser (confessiones) skrevet om tiden, blandt andet om nutidsproblemet, som vil blive forklaret her.

Augustin begynder først med at "spørge", om 100 år er en nutid, men så siger han, at 100 år jo kan opdeles i år.
Så går han videre til årene, der jo igen kan opdeles i måneder, så dage, og de kan opdeles i timer og i mindre dele (minnutter og sekunder), så uanset hvad, vil der altid være en tidsudstrækning.

Så siger han at fortiden er det, der bliver erindret, nutiden er det man sanser, og fremtiden er noget man tænker sig til.

Nu er der dog ved at komme en teori, om at tiden kan opdeles i nogle små stykker, der som filmklip er udelelige, det er planckteorien, som mest kendes som den teori hvori der eksisterer nogle små udelelige størrelser, plancker. 

Tid
Kogleaks (Scirpus)

Kogleaks (Scirpus) er en planteslægt. Herunder ses dens arter:

 Skovkogleaks (Scirpus sylvaticus)

 Scirpus ancistrochaetus
 Scirpus atrovirens
 Scirpus cyperinus
 Scirpus erectus
 Scirpus fuirenoides
 Scirpus longii
 Scirpus microcarpus
 Scirpus pallidus
 Scirpus holoschoenus

Desuden ses navnet lav kogleaks anvendt om arten Eleocharis parvula.

Halvgræs-familien
Maricopa County

Maricopa County er et amt i Arizona, USA.

Eksterne henvisninger 
 Billeder fra Maricopa County 
 Maricopa Countys hjemmeside 

Counties i Arizona
Kys til højre og venstre

Kys til højre og venstre er en dansk film fra 1969 baseret på romanen af samme navn af Jens Gielstrup.
Manuskript Leif Panduro og Ole Roos.
Instruktion Ole Roos.
Blandt de medvirkende kan nævnes:

Birgitte Price
Peter Bonke
Jens Østerholm
Poul Reichhardt
Vigga Bro
Helle Hertz
Yvonne Ingdal
Ove Sprogøe
Paul Hagen
Karl Stegger
Poul Thomsen

Eksterne henvisninger 
 

Film baseret på bøger
Danske film fra 1969
Pima County

Pima County er amt i Arizona, USA, med byen Tucson som hovedsæde.

Pima County, som var et af Arizonas fire originale amter, blev dannet i 1864. Det originale Pima County omfattede hele det sydlige Arizona og strakte sig fra Colorado River i vest til New Mexico i øst, og fra Gila River i nord til grænsen mod Mexico i syd. Cochise County, Graham County og Santa Cruz County blev dannet af det originale Pima County.

Kilder 
 
 Billeder fra Pima County 
 Pima Countys hjemmeside 

Counties i Arizona
Hundestejlefamilien

Hundestejlefamilien (Gasterosteidae) er en familie af strålefinnede fisk med 5 slægter. Der er uenighed om antallet af arter da flere af arterne danner artskomplekser af nærtstående arter som er svære at afgrænse fra hinanden. Der er således angivelser af fra ca. 8 til 18 arter.

De lever på den nordlige halvkugle i både fersk- og saltvand.

Beskrivelse 
Medlemmer af hundestejlefamilien kan kendes på at de har fra 3 til 17 frie pigstråler foran rygfinnen. Der er også en pig forrest i gatfinnen, og hos flere arter i bugfinnerne. Nogle arter mangler bugfinner. De har ikke skæl, men de fleste arter har benplader i huden.

Klassifikation 
Familie: Gasterosteidae
 Slægt: Apeltes
 Slægt: Culaea
 Slægt: Gasterosteus
 Gasterosteus aculeatus (Trepigget hundestejle)
 Slægt: Pungitius
 Pungitius pungitius (Nipigget hundestejle)
 Slægt: Spinachia
 Spinachia spinachia (Tangsnarre)

Kilder 
 Systema naturae 2000 (classification) – Taxon: Family Gasterosteidae – sticklebacks

Referencer
Nålefiskfamilien

Nålefisk-familien (Syngnathidae) er en familie inden for dyreriget.

Hos nogle nålefisk (bl.a. nogle søheste) er det bogstaveligt hannen som er gravid og som føder ungerne.

Klassifikation 
Tidligere har nålefiskene været betragtet som beslægtede med hundestejlefamilien og medtaget i ordenen hundestejler (Gasterosteiformes) på grund af ligheder som benplader på kroppen i stedet for skæl, men nyere molekylære undersøgelser viser at lighederne kun er overfladiske, og de henregnes nu til forskellige ordener.

Familie: Syngnathidae
 Underfamilie: Syngnathinae Tangnåle (ca. 50 slægter)
 Slægt: Syngnathus (ca. 30 arter)
 Syngnathus typhle (Tangnål)
 Syngnathus rostellatus (Lille tangnål)
 Syngnathus acus (Stor tangnål)
 Slægt: Phyllopteryx
 Phyllopteryx taeniolatus (Løvpjaltefisk)
 Slægt: Phycodurus
 Phycodurus eques (Pjaltefisk)
 Underfamilie: Hippocampinae Søheste
 Slægt: Hippocampus (ca. 40 arter)

Kilder 
 Taxonomicon – Family Syngnathidae – pipefishes and seahorses

Referencer

Eksterne henvisninger
Cochise County

Cochise County er et amt i det sydøstlige hjørne af Arizona, USA med hovedsæde i Douglas og med New Mexico og Mexico som naboer.

Cochise-amtet var oprindeligt en del af Pima-amtet og blev dannet i 1881 og navngivet efter Apache-høvdingen Cochise som holdt til i Dragoon-bjergene, hvorfra han foretog angreb på nybyggerne som passerede ved foden af bjergene.

Kilde/Eksterne henvisninger 
 Cochise County Billeder 
 Link til Cochise County 

Counties i Arizona
Fritillaria

Fritillaria (Fritillaria) eller Vibeæg er en planteslægt, som er udbredt i Europa, Asien og Nordamerika. Det er løgvækster med helrandede, ofte blåduggede blade og endestillede, nikkende blomster. Her beskrives kun de arter, som er vildtvoksende i Danmark, eller som dyrkes her:

 Kamtjatkafritillaria (Fritillaria camschatcensis)
 Kejserkrone (Fritillaria imperialis)
 Persisk vibeæg (Fritillaria persica)
 Pyrenæisk vibeæg (Fritillaria pyrenaica)
 Almindelig vibeæg (Fritillaria meleagris)

Lilje-familien
Planteslægter
Hæren

Hæren udgør det danske forsvars landmilitære del. Oprindeligt har Hæren haft som opgave at forhindre konflikter og krig samt forsvare dansk suverænitet og interesser. Med tiden er disse opgaver blevet udviklet til også at omfatte beskyttelse af fredelig udvikling i verden med respekt for menneskerettighederne.

Oprindeligt førte de danske konger personligt hæren i kamp og kæmpede med deres tropper. I 1808 oprettedes generalstaben og førte sidenhen til oprettelsen af fire generalkommandoer med kongen som øverstbefalende.

Hæren har historisk været en vigtig del af det danske forsvar og har derfor deltaget i adskillige krige, slag og sammenstød med fremmede magter for at beskytte landets interesser. De største krige har været territoriale krige med Sverige, Rusland, Preussen og England. I nyere tid har Hæren stået for størstedelen af de danske internationale engagementer, blandt andet det tidligere Jugoslavien, Irak og Afghanistan.

Kommandostruktur 
Ledelse af hæren er under Værnsfælles Forsvarskommando:

 Hærstaben
 Operative Stabe
  Danske Division, Hærens Taktiske Stab
  1. Brigade, Hærens Internationale Center
  2. Brigade, Hærens Kampcenter
 Kamptropsregimenter
  Den Kongelige Livgarde
  Slesvigske Fodregiment
  Gardehusarregimentet
  Jydske Dragonregiment
  Danske Artilleriregiment
 Tjenestegrensregimenter
 Ingeniørregimentet, Forsvarets Ingeniør- og CBRN-center
  Telegrafregimentet, Forsvarets Føringsstøttecenter
  Trænregimentet, Hærens Logistikcenter og Forsvarets Militærpoliticenter
  Efterretningsregimentet
 Skoler (underlagt Forsvarsakademiet)
  Hærens Officersskole
  Hærens Sergentskole
 Specielstyrker (underlagt Specialoperationskommandoen)
  Jægerkorpset

Hjemmeværnskommandoen har ansvaret for Hærhjemmeværnet.

Grader 
Officerer

Befalingsmænd og menige

Hærens materiel 

 Liste over hærens udstyr

Internationale engagementer efter 2. verdenskrig

Hærens gradstegn 1923

Hærens gradstegn 1911

Eksterne henvisninger 

 Hæren – http://www2.forsvaret.dk/omos/organisation/haeren/Pages/IA_forside.aspx 
 Hærstaben - http://www2.forsvaret.dk/omos/organisation/haeren/organisation/haerstaben/Pages/default.aspx 
 Krigeren.dk - http://krigeren.dk

Noter
Glottal klusil

Et glottalt lukke er en konsonant, der udtales ved at danne et lukke i struben (glottis).

Det danske stød kan udtales som et glottalt lukke.

Nogle gange udtales et glottalt lukke foran vokaler, der starter et nyt morfem – fx i be'arbejde eller øl'oplukker. Det er dog ikke obligatorisk på dansk i modsætning til tysk.

På nogle sprog er det glottale lukke en egentlig konsonant, der også skrives. Det gælder fx arabisk og hawaiiansk.

Fonetik
Konto (mellemværende)

En konto benyttes til at opsamle og opgøre mellemværende mellem to parter.

Den ene part vil typisk være 'kontoførende' og periodisk sende kontoudtog med de opsamlede posteringer til dokumentation af det opgjorte mellemværende. Hvis modtageren af kontoudtoget også fører en konto, kan denne afstemme og derved afsløre eventuelle fejl og mangler.

Et typisk eksempel er en lønkonto i en bank. Nå lønnen går ind, opsamles en postering, som får mellemværendet til at stige (i kundens favør). En hævning reducerer tilsvarende mellemværendet. Og en rentetilskrivning forøger mellemværendet (hvis ikke der har været kredit).

Se også
regnskabskonto.

Regnskabsvæsen
Konto (regnskab)

En konto benyttes indenfor regnskab til at samle posteringer, som ligner hinanden.

Kontoplan 

Når et regnskab startes (anlægges) etableres en kontoplan, som viser hvilke konti er til rådighed. Overordnet findes følgende kategorier, som benyttes til regnskabsaflæggelsen:

 Resultatkonti. Her opsamles driften bestående af omsætning og omkostninger.
 Aktivkonti. Her opsamles værdien af det, virksomheden ejer eller kontrollerer.
 Gældskonti. Her opsamles værdien af det, virksomheden skylder (fremmedkapital).
 Hensættelser. Værdien af det, virksomheden (endnu) ikke skylder, men dog kommer til at betale i fremtiden. Et typisk eksempel er udskudt skat.
 Egenkapital. Egenkapitalen repræsenterer på én gang det, som er indskudt i virksomheden, herunder overskud som ikke er hævet, og forskellen mellem aktiver og gæld (og hensættelser).

Indenfor de enkelte kategorier, kan der etableres et hierarki ned mod de enkelte konti. Eksempelvis kan en konto for 'Afskrivning på kontorejendom' indgå i kategorien afskrivninger på ejendomme, som igen indgår i kategorien afskrivninger, som så igen indgår i kategorien resultatkonti.

Kontoplan med flere dimensioner 

I større virksomheder vil der ofte være et ønske om også at opsamle regnskabsdata på andre dimensioner. Eksempler herpå kan være:

 Sted. Her udpeges stedet i virksomhedens organisation.
 Formål. Her udpeges formålet med den posteringen. Formålet kan f.eks. være betjening af en kundegruppe, frembringelse af et produktion eller vedligeholdelse af virksomhedens bygninger.
 Projekt.

Også i de supplerende dimensioner vil der kunne etableres hierarkier.

Der tales til tider om en arts-dimension. Denne henviser til inddelingen i afsnittet kontoplan ovenfor, og vil så godt som altid være repræsenteret.

Kilder 
 S. Nielsen, L. Mourier og Henning Bergenholtz: Regnskabsordbogen dansk-engelsk. Thomson (2004) – 
 S. Nielsen, L. Mourier og Henning Bergenholtz: Regnskabsordbogen engelsk-dansk. Thomson (2007) – 

Regnskabsvæsen
Stratego

Stratego (, ) er et brætspil, hvor to hære møder hinanden på slagmarken. Formålet er at erobre den anden hærs fane.

Hver spiller har 40 brikker, som han må stille op, præcis som han vil, i sit startområde. Modstanderen kan ikke se, hvordan hans brikker er placeret, da der kun er tryk på den ene side. Det er nu opgaven at angribe hinandens hære, indtil man får taget fanen. Et angreb foretages ved at rykke en af sine egne brikker ind i en af modstanderens brikker, hvorefter man afslører brikkerne for hinanden. Den hvis brik havde den højeste rang (med undtagelser, se nedefor) vinder, og modstanderens brik fjernes fra brættet. Angriber man fanen, har man vundet.

Man skiftes til at trække, og man kan kun bevæge en brik et enkelt felt i et træk. Undtagelsen er spejderne, som kan bevæge sig sålangt det skal være i en lige linje i et enkelt træk. Ligeledes er bomber og fanen, de eneste brikker, man ikke må rykke.

Hver hær har til rådighed:

Brætspil
Diplomacy

Diplomacy er et brætspil for syv spillere, baseret på optakten til 1. verdenskrig i Europa. Spillets start er henlagt til 1901.

De syv spillere repræsenterer Frankrig, Italien, Rusland, Storbritannien, Tyrkiet, Tyskland og Østrig-Ungarn.

Tilfældigheder spiller ingen rolle i spillet, der er baseret på forhandling. De eneste tilfældigheder der finder sted i spillet er fordelingen af magterne. 

Spillets formål er at erobre 18 af de såkaldte Forsyningscentre. Dette opnås gennem forhandling og aftaler med de andre spillere. Men ingen forhandlinger er forpligtiende, når spillerne skal skrive ordre for deres hære.

Spillet kan også spilles på nettet, fx www.playdiplomacy.com . 

Det siges at spillet blev spillet med stor glæde af John F. Kennedy.

Brætspil
Spil fra Hasbro
Tripel-alfa-processen

Tripel-alfa-processen er en kernefysisk proces hvorved tre helium-atomkerner samles til en kulstof-atomkerne.

I udviklede stjerner med kerner, der har temperaturer på 100 millioner Kelvin og derover – og masser mellem 0,5 og 10 solmasser, kan helium forvandles til kulstof i Tripel-alfa-processen, der bruger beryllium som mellemled.

Processen er overmåde temperaturfølsom – den varierer med (K/108)41. En forøgelse af temperaturen på kun 10% medfører 50 gange så stor energiproduktion.

Model for betegnelser ved atomer: AZx hvor A er atomvægt, Z er antal protoner og x er det kemiske symbol.

Triple-alfa Helium-fusion forløber således
42He + 42He ←→ 8*4Be (−93.7 keV)
42He + </sup>4Be → 12*6C + e+ + e-   (+ 7,367 MeV) 

Nettoreaktionen er:

3 42He → 12*6C + γ   (+ 7,273 MeV)

8*4Be er en meget ustabil isotop. Hvis den ikke straks støder sammen med en tredje 4He, henfalder den til 24He.

Kernefusion
Astrofysik
Astronomi
Atmosfære (enhed)

Atmosfære (undertiden forkortet atm) er en gammel måleenhed for tryk som ikke hører til SI-enhederne. Der gælder pr. definition

 1 atm = 1013,25 hPa = 101325 Pa

og denne værdi er valgt så den afspejler gennemsnitstrykket af Jordens atmosfære ved havniveau (se normaltryk).

Teknisk atmosfære 
Der er også en enhed kaldet en teknisk atmosfære (indimellem forkortet at) som en fastlagt som 1 kilopond pr. kvadratcentimeter. Dette er kun 98066,5 Pa, dvs. ca. 3% mindre end en atmosfære.

Trykenheder og konverteringsfaktorer

Trykenheder
Atmosfære
Måleenhed

En måleenhed eller fysisk enhed (ofte blot kaldt en enhed) er inden for naturvidenskab og ikke mindst fysik en særlig faktor der anføres efter et tal når man anfører værdien af en fysisk størrelse. Sådanne enheder har selvsagt betydning i dagligdagen og for eksempel inden for handel.

Alle almindeligt brugte enheder har standardiserede symboler, der normalt er forkortelser for deres navne. I en stor del af verdenen (inkl. Danmark) benyttes SI-enheder med SI-præfiks.

Eksempler på enheder 
Massen af en person kan angives som 70 kilogram. Radius af et hydrogen-atom kan være 53 pikometer. Den elektriske spændingsforskel mellem polerne i en dansk stikkontakt er omkring 230 volt. Energiindholdet i 100 gram sodavand er omkring 170 kilojoule. Afstanden til Mælkevejssystemets centrum er 250 exameter.

Vigtigheden af enheder 
Et tal giver ingen mening som angivelse af en fysisk størrelse hvis der ikke er anført en enhed. Således er det meningsløst at sige at "energien er 100" uden at anføre enheden.

Mange fejl og endda ulykker inden for anvendt natur- og ingeniørvidenskab skyldes misforståelse af måleenheder. NASA har mistet kostbart udstyr på grund af simple enhedsfejl. Fx gik Mars Climate Orbiter til grunde den 23. september 1999 i Mars' atmosfære, fordi noget software benyttede ikke-SI-enheder i stedet for SI-enheder.

Regning med enheder 
Ved multiplikation og division med tal benævnt med enheder, skal man blot huske at enheden matematisk set fungerer som en faktor. Bemærk at enhederne ofte forekommer i potens.

Som et eksempel betragter vi en simpel opgave.
 700 kg vand med massefylden 1000 kg/m³ opbevares i en beholder med lodrette vægge. Beholderens bund (grundfladen) har et areal på 2,0 m². Hvor stor er højden af vandoverfladen over bunden?

Med omhyggelig brug af enheder (her SI-enheder) fremkommer svaret ved følgende regnestykke:

 

Man ser at facit kommer frem i den forventede enhed (meter). Hvorvidt slut-enheden bliver korrekt eller ej, kan ofte anvendes som en slags kontrol af om den valgte udregningsmetode var korrekt.

Addition og subtraktion af tal benævnt med enheder er kun mulig hvis de to enheder er identiske.

Systemer af enheder 
Som det er fremgået ovenfor, kan man opbygge nye enhder ud fra gamle ved hjælp af multiplikation, division og potensopløftning. På denne vis fremkommer der et helt system af enheder. Et sådant enhedssystem siges at være kohærent hvis alle omregningsfaktorer har talværdien 1, sådan at enhederne "passer sammen". For eksempel er
 1 N·m = 1 J = 1 W·s

Der findes dog også traditionelle enhedssystemer som er meget inkohærente. For eksempel svarer 1 gammel dansk skæppe til 0,5631 gamle danske kubikfod.

Alt efter hvilke grundenheder man tager udgangspunkt i, kan man lave mange forskellige systematiske (kohærente) enhedssystemer. Det mest anvendte system til de fleste formål er i dag det internationale SI-system.

Se også 
 Grundlæggende SI-enheder
 Atomare enheder
 Danske enheder
 Journalistenheder
 Måling

Eksterne kilder og henvisninger
 Regner til omregning af enheder
Pin



Pins er små metalemblemer der repræsenterer firmaer eller sportsklubber. De findes i mange forskellige udformninger og er næsten alle i metal med en nål til at sætte i tøjet eller mere populært en butterfly-lås.

Pins er genstand for samlervirksomhed. Der findes f.eks. pins, der repræsenterer forskellige lande og fra forskellige museer, butikker og begivenheder.

Kommunikation
Reklame
Husdyr

Husdyr er dyr, der igennem generationer har tilpasset sig mennesker (se domesticering).

Husdyr kan blandt andet være arbejdskraft eller fødekilde. De er ejet af mennesker og lever typisk et liv, der er styret af mennesker. Husdyr bør ikke forveksles med kæledyr. 

Danske husdyr er registreret i det Centrale Husdyrsregister.

Historie 
Det første husdyr var formentlig hunden. Derefter kommer får, geder, heste, grise, køer, høns og katte.

Se også
DM i stand-up-comedy

DM i stand-up er en talentkonkurrence, hvor amatørkomikere dyster om titlen som danmarksmester i standupcomedy.

Historie

De første danmarksmesterskaber i standupcomedy blev afholdt i 1992 på Café Din's i København med sponsorstøtte fra Tuborg. Vinderen blev Lars Hjortshøj med Flemming Collins og Jan Gintberg på anden- og tredjepladsen. Hjortshøj deltog, selv om der var enighed om, at han ikke kunne regnes som amatør og faktisk havde turneret i Danmark sammen med blandt andre Casper Christensen for at hverve deltagere.

I 1993 vandt Mads M. Nielsen foran Anders Matthesen og Søren Hytholm.

Derefter gik der en del år, før titlen DM i stand-up blev brugt af en ny arrangør, Funny Business Inc, i samarbejde med nye sponsorer. Finaler og semifinaler blev herefter afholdt på Comedy Zoo i København, og nogle år har man desuden benyttet indledende kvalifikationsrunder afholdt på spillesteder rundt om i Danmark.

I 2004 besluttede Funny Business Inc, at man fremover ville afholde DM i stand-up hvert andet år.

DM i stand-up 2010 blev holdt i Vega i København. Vinderen blev Ruben Søltoft, andenpladsen gik til Heino Hansen og tredjepladsen til Martin Nørgaard.

DM I Stand-up i 2018 blev afholdt på Bremen i København. Vinderen blev Phillip Devantier, andenpladsen gik til Lars Dons og tredjepladsen til Simon Tang.

Vindere

Referencer 

Standupcomedy
Etableret i 1992
Kultur i København
Dage i min fars hus

Dage i min fars hus er en dansk/amerikansk film fra 1968.
Manuskript Richard Key.
Instruktion David Nagata.
Blandt de medvirkende kan nævnes:

Hanne Borchsenius
Gunnar Lauring
Morten Grunwald
Ove Sprogøe
Asbjørn Andersen
Preben Neergaard
Grethe Sønck
Yvonne Ingdal
Birger Jensen
Hannah Bjarnhof

Eksterne henvisninger 
 

Amerikanske film fra 1968
Danske film fra 1968
Film fra Danmark (administrationskategori)
Spillefilm fra Danmark
Helle for Lykke

Helle for Lykke er en dansk film fra 1969 skrevet og instrueret af Finn Henriksen.

Medvirkende
Helle Hertz
Peter Bonke
Lily Broberg
Karen Lykkehus
Karl Stegger
Axel Strøbye
Lene Vasegaard
Erik Wedersøe
Claus Nissen
Kirsten Walther
Tove Wisborg
Tove Maës
Holger Vistisen
Bent Vejlby
Susanne Jagd

Eksterne henvisninger 
 

Danske film fra 1969
Film instrueret af Finn Henriksen